title: Batakalamone (suterot)
text: Bata opeluca nover da sutesik ko swavopa ke koredikeem is belcelaf kapburedeem istfir. Min va kuranisuca ke sutesik va jalara va lanyoni tegi iskeson da inaf rieteem remawir drikon remwit. Keskeon, bak kotafa nega icde yone gedrafe detce me kan rontifa waltegira voxen kan kraf lidok sutesik boyar. Min va vil ke turkaf sutesik icde yon gaderopaf ik trakopaf is alkaf uum baton kosmat. Batcoba kan amidaf koredik, kottan kaatoes va seltki. Min ton vodapafa drunara va seltaygla wal Talteka is Roneka, tulon icde folisuca, va bat berpot rokrafiat. Bata neva, min gildat, me tir grabom ke riyomes islamevik vols suterotik blis iste zvak is batvielon levgas va maletikseem ke mana ilatcewera se is elimon ik ebokon malyedas va noelaca. In icde turkafa araya isu lojadion selt pu min taveper.